ร้านสุกี้ขึ้นห้าง ร้านดังร้านนี้ เดินห้างไหนก็เห็นจริงๆ ค่ะ กับร้าน “MK Restaurant” กับสาขานี้ที่ The Scene ตั้งอยู่ที่ชั้น 1 เลยหาง่ายมากๆ ค่ะ ซึ่งสาขานี้ใหญ่อยู่ มีโต๊ะรองรับลูกค้าเพียบ แถมลูกค้าก็เยอะเป็นปกติของร้าน MK เลยค่ะ  ส่วนเมนูของร้าน แน่นอนก็คือ สุกี้ นั่นเองค่ะ แต่เราแนะนำนะ อย่าได้สั่งน้ำต้มยำที่ออกมาใหม่ของ MK เลยทีเดียว เพราะโดยส่วนตัวเราว่าไม่หร่อยอะ แนะนำเป็นน้ำซุปธรรมดาดีกว่าค่ะ แต่เมนูเด็ดที่ถือว่าขาดไม่ได้ของที่นี่ “เป็ดย่าง” สุดอร่อยนั่นเองค่ะ มีให้เลือกจานเล็ก กลาง ใหญ่ เราจะขอน้ำเป็ดแยกมาต่างหากก็ได้ค่ะ สั่งกับพนักงานได้เลย เพราะถ้าสั่งเป็ดมาต้องสั่ง บะหมี่หยก มาควบคู่ด้วยนะ และราดน้ำเป็ดชุ่มๆ รสชาตินี่สุดจะฟินเลยทีเดียวค่ะ ตบท้ายด้วย “น้ำแข็งใสถั่วแดง” เมนูนี้หวาน อร่อย ชื่นใจจริงๆ จ้า รวมๆ MK ก็ยังถือว่ารสชาติได้มาตรฐานเหมือนเดิมค่ะ แต่ราคาเดี๋ยวนี้รู้สึกจะแพงไปนะคะ ทานแต่ละครั้งนี่เกือบ 500.- ตลอด สั่งไม่ได้เยอะมากด้วย เลยไม่ค่อยโอกับราคาซักเท่าไหร่ค่ะ